Jelen tananyag a Szegedi Tudományegyetemen készült az Európai Unió támogatásával. Projekt azonosító: EFOP-3.4.3-16-2016-00014

Tesztsor[[1]](#footnote-2)

Bank-, tőkepiaci-, értékpapír kurzus

A kereskedelmi banki szerződések

1. **A bank fogalma és egyes típusai- Igaz vagy hamis?**

a, A bank működéséhez a Magyar Nemzeti Bank adhat engedélyt (működési).

b, A kereskedelmi bankok nem kínálnak tanácsadási szolgáltatást.

c, Az univerzál bank csak szűk körben nyújt pénzügyi szolgáltatásokat.

d, A szakosított hitelintézetek a pénzügyi intézményi tevékenységek teljes körére engedélyt kaphat.

e, Magyarországon egyszintű bankrendszer működik.

1. **Az egyes kereskedelmi banki termékek, azok általános szabályai, a vállalati és lakossági hitelszerződések általános szabályai- Igaz vagy hamis?**

a, A folyószámla-hitel sztenderd vállalati és lakossági hitel.

b, A hitel jogi értelemben pénzkölcsön folyósítását jelenti.

c, A változó elszámolású kamat struktúrája, hogy több piaci kamathoz kötött

d, A referenciakamathoz egy kamatfelár is kötődik.

e, A referenciakamat sokszor bankközi kamatláb.

f, A kamatmarzsot a hitelszerződésben nem szokás rögzíteni.

g, A hitelek teljes ára a legtöbb esetben nemcsak a kamatot jelenti, hanem valamilyen egyszeri vagy ismétlődő díjtételt.

h, A hiteldíj a felmerült munkaráfordítást, illetőleg szabályozás miatt felmerülő tőketartalékolási költségeket fedezi

i, Nem lehet előtörleszteni a fogyasztási hitelszerződéseket.

j, A bankgarancia nem önálló kötelezettségvállalás.

k, A magyar joggyakorlat nem ismeri el a támogatói nyilatkozatokat.

1. **A vállalati hitelszerződések típusai és azok egyes részletszabályai- Igaz vagy hamis?**

a, Vállalati folyószámlahitel-szerződés esetén a vállalat napi folyó bevételei vagyis a számlán történő jóváírásai automatikusan feltöltik a hitelkeretet.

b, A rövid lejáratú vállalati pénzpiaci hitelszerződés csak határozott időre kötelezheti a feleket.

c, Roll over szerződés esetén ha a hosszabbítási feltételek gyengék, a hitel automatikusan nem hosszabbodik meg, igazi visszafizetés, törlesztés nem történik.

d, Klubhitel esetén a finanszírozás multilaterális szerződés keretében történik

e, A faktoring nem atipikus szerződés.

f, A bankgaranciaszerződés érvényessége nem függ az alapjogviszony érvényességétől.

g, Alapkövetelmény, hogy a forfetírozás alapján fennálló követelés elválik az alapügylettől, azaz a forfetírozási szerződés akkor is érvényes, ha mégsem teljesült a szállítási szerződésben foglalt kötelezettségek teljesítése, ebben az esetben az exportőr felel a követelés jogosságáért és a szerződés szerinti teljesítésért.

1. **A lakossági hitelszerződések egyes típusai és azok részletszabályai- Igaz vagy hamis?**

a, Fogyasztónak nemcsak természetes személy, hanem gazdasági társaság is lehet, ha az áru vásárlása annak végső felhasználása érdekében történik.

b, Lakossági folyószámla szerződésben nem kötnek ki szabályos törlesztési ütemet

c, A lombardhitel a Ptk-ban nevesített, atipikus szerződés, banki zálogjog mellett nyújtott hitelt foglal magában

d, Jelzáloghitel-szerződés nemteljesítés esetén a bank érvényesítheti jelzálogjogát, elidegenítheti az ingatlant és a befolyt ellenértékből követelését kielégítheti

e, Lízingszerződés kötésével a lízingbevevő célja az, hogy a lízingelt dolog ellenértékét, a lízingdíjat a futamidő alatt, meghatározott ütemezés szerinti részletekben fizethesse, a maradványérték kifizetése után pedig a dolog tulajdonjogát megszerezze.

f, A bank biztosítási kötelezettsége akkor is beáll, ha a biztosítási esemény bekövetkezése előre látható volt.

g, Biztosítási szerződés esetén a kárnak nem kell pénzben megbecsülhetőnek lennie.

1. **Swap-ügyletek- Igaz vagy hamis?**

a, A swap megkötésének nem feltétele szerződés

b, A swap tőzsdei ügylet.

c, A swap megállapodás csak bankok között köttethet meg.

d, Devizaswap esetén a felek egynemű devizát cserélnek egymással.

1. Töltse ki az alábbi táblázatot! Melyik fogalommeghatározásra került sor?

|  |  |
| --- | --- |
| Fogalom | Meghatározás |
|  | A fogyasztó által igénybe vett hitelösszeg rögzített vagy változó százalékában, éves szinten meghatározott pénzösszeg, |
|  | A hitelszerződésben meghatározott olyan időszak, amely alatt a kamat mértékét a hitelező nem jogosult egyoldalúan megváltoztatni |
| Kamatfelár |  |
| „Pricing grid” |  |
|  | A hitel lebonyolítása kapcsán a bank oldaláról felmerülő munkaráfordításhoz kötődő díj. Ezeket a gyakorlatban „up-front” dÍjaknak (is)nevezik. A szerződésben ez sokféle elnevezéssel szerepelhet: pl. hitelbírálati díj, folyosítási jutalék, hiteladminisztrációs díj. Lehetnek egyszeriek, vagy ismétlődhetnek, pl. felülbírálat esetén . |
|  | Minden periódusban ugyanakkora törlesztési összeg van előírva (vállalti, hosszú lejáratú hitelszerződés) |
| Lombardhitel |  |
| Szindikált hitelszerződés |  |
| Akvizíciós hitel |  |
|  | Jelentős méretű hitel, amelyet a bank arra nyújt, hogy a vállalat ebből osztalékot fizessen ki, vagy hogy visszavásárolja részvényeinek egy részét, vagyis hogy megnövelje a tőkeáttételt, és a tulajdonos pénzeszközhöz jusson |

1. Készítette: dr. Paja Gábor, SZTE-ÁJTK Üzleti jogi Intézet [↑](#footnote-ref-2)